Official Journal L 335 , 24/12/1996 P. 0009 - 0009



Ir-Regolament tal-Kunsill (KE) Nru 2469/96 tas-16 ta' Diċembru 1996 li jemenda l-Anness ta' Regolament (KEE) Nru 3911/92 rigward l-esportazzjoni ta' oġġetti kulturali IL-KUNSILL TAL-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 113 tiegħu, Wara li kkunsidraw il-proposta mill-Kummissjoni [1], Wara li kkunsidraw l-opinjoni tal-Parlament Ewropew [2], Wara li kkunsidraw l-opinjoni tal-Kumitat Ekonomiku u Soċjali [3], Billi skond tradizzjonijiet artistiċi differenti fil-Komunità, tpinġija ta' l-akkwarel, gouache u pastell huma varjament meqjusa bħala jew pittura inkella disinji; billi kategorija 4 ta' l-Anness ta' Regolament Nru 3911/92 [4] tinkludi disinji magħmula kompletament bl-idejn fuq kull tip ta' medja u b'kull tip ta' materjal; billi kategorija 3 tinkludi stampi u pitturi magħmula kompletament bl-idejn fuq kull medja u bi kwalunkwe materjal; billi l-limiti finanzjarji li japplikaw għal dawn iż-żewġ kategoriji huma differenti; billi fis-siq intern dan jista' jwassal għal differenzi serji ta' trattament għal tpinġija bl-akkwarell, gouache u pastell skond l-Istat Membru ta' fejn ikunu jinstabu; billi huwa meħtieġ li jkun deċiż għall-iskopijiet ta' l-applikazzjoni tar-Regolament f'liema kategorija dawn għandhom jidħlu biex ikunu assigurati li l-limiti finanzjarji applikati jkunu l-istess mal-Komunità kollha; Billi l-esperjenza wriet li l-prezzijiet realizzati minn tpinġija bl-akkwarell, gouache u pastel għandhom tendenza li tkun x'aktarx għola minn dawk akkwistati minn disinji u aktar baxxi minn dawk miksuba minn pitturi biż-żejt jew tempra; billi għalhekk huwa fejjiedi li tpinġijiet bl-akkwarell, gouache u pastel jitqiegħdu f'kategorija seperata b'limiti ta' ECU 30000 li għandhom jassiguraw li xogħlijiet ta' sinifikanza maġġuri jkunu jenħtieġu liċenza ta' l-esportazzjoni waqt li ma jkunx hemm ħolqien ta' xi piż amministrattiv bla bżonn impost fuq l-awtoritajiet tal-liċenzi, ADDOTTAW DAN IR-REGOLAMENT: Artikolu 1 L-Anness ta' Regolament (KEE) Nru 3911/92 għandu jiġi emendat kif ġej: 1. fl-intestatura A; (a) punt 3 għandu jiġi mibdul bi: "3. Tpinġija u pittura, apparti minn dawk inklużi fil-kategorija 3A jew 4, magħmula kompletament bl-idejn fuq kull medja u b'kull materjal (1)"; (b) il-punt li ġej għandu jkun miżjud: "3A. Akkwarelli, gousche u pastell eżekwiti kompletament fl-idejn fuq kull tip ta' materjal (1)"; (ċ) punt 4 għandu jiġi mibdul b'dan li ġej: "4. Mużajk b'kull tip ta' materjal eżekwit kompletament bl-idejn, apparti minn dawk li jidħlu fil-kategoriji 1 jew 2, u tpinġijiet b'kull tip ta' medja eżekwiti kompletament bl-idejn fuq kull tip ta' materjal (1)." 2. fl-intestatura B,din il-kategorija li ġejja għandha tkun miżjuda: "30000 - 3A: (Akkwarell, gouache u pastel)". Artikolu 2 Dan ir-Regolament għandu jidħol fis-seħħ fit-tielet jum wara l-publikazzjoni tiegħu fil-Ġurnal Uffiċjali tal-Komunitajiet Ewropej. Għandu jkun applikabbli sitt xhur wara d-data tal-publikazzjoni. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fis-16 ta' Diċembru 1996. Għall-Kunsill Il-President D. Higgins [1] ĠU C 6, tal-11.1.1996, p. 14. [2] ĠU C 166, ta' l-10.6.1996, p. 39. [3] ĠU C 97, ta' l-1.4.1996, p. 28. [4] ĠU L 395, tal-31.12.1992, p. 1. --------------------------------------------------